open-index/open-wikipedia-markdown huggingface dataset:
Άγιος Νικήτας ο Γότθος

**Ο Άγιος Νικήτας ο Γότθος** ήταν γοτθικής καταγωγής άγιος της χριστιανικής Εκκλησίας ο οποίος έζησε τον 4ο αιώνα μ.Χ. Γεννήθηκε στα χρόνια της μονοκρατορίας του Μεγάλου Κωνσταντίνου, (324-337) και προερχόταν από την ανώτερη κοινωνική τάξη του λαού του. Κατηχήθηκε στον Χριστιανισμό από τον εκρωμαϊσμένο επίσκοπο Θεόφιλο Γοτθίας, μεταξύ του 325 και του 341 μ.Χ. Μαρτύρησε κατά τη διάρκεια του διωγμού που εξαπέλυσε ο Αθανάριχος, δικαστής (iudex) των βησιγοτθικών φυλών, μετά το 374 μ.Χ. Τα αίτια του διωγμού ήταν η εγκατάλειψη της πατρώας ειδωλολατρικής θρησκείας και η υιοθέτηση της θρησκείας του Ρωμαίου αυτοκράτορα, δηλαδή του εχθρού.

Το λείψανο του Αγίου μεταφέρθηκε στην οικία του άρχοντα της Μοψουεστίας Μαριανού, μετά το 374 και πριν το 376 μ.Χ. Η επιλογή μιας ιδιωτικής κατοικίας υπαγορεύθηκε από το γεγονός ό,τι οι Αρειανοί είχαν στην κατοχή τους όλους τους ναούς της πόλης, και αποσκοπούσε στην εξύψωση του ηθικού των Ορθοδόξων έναντι των αντιπάλων τους Αρειανών.

## Παραπομπές


## Πηγές
* 

Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 4ου αιώνα
Κατηγορία:Γότθοι
Road Trippin'

Το **Road Trippin**' είναι ένα τραγούδι από τον έβδομο δίσκο των Red Hot Chili Peppers, Californication (άλμπουμ) καθώς και το προτελευταίο single που βγήκε από το δίσκο αυτό (τελευταίο σε μορφή CD αφού το Parallel Universe κυκλοφόρησε για ακρόαση στο ραδιόφωνο). Κυκλοφόρησε μόνο στην Ευρώπη και την Αυστραλία. Το single κυκλοφόρησε λόγω ζήτησης από τους θαυμαστές της μπάντας και έτσι δεν ανέβηκε πολύ ψηλά στα charts. Έφτασε στο #1 μόνο στην Πολωνία. Το τραγούδι μιλάει για ένα αληθινό ταξίδι που έκαναν οι Άντονι, Φλι και Τζον στο Big Sur της Καλιφόρνια. Το τραγούδι είναι ακουστικό και δεν περιέχει ντραμς και έτσι ο Τσαντ εμφανίζεται για λιγοστά δευτερόλεπτα, κοντά στο τέλος του βίντεο κλιπ. Είναι από τα λίγα τραγούδια της μπάντας που δεν περιέχουν ντραμς  με τα άλλα να είναι τα "Lovin and Touchin", "Thirty Dirty Birds", "Pea" και "If".

## Τραγούδια

**Single CD1**

# "Road Trippin'" (Album Version) – 3:26
# 
# "Californication" (Live) – 6:03
# 
# "Blood Sugar Sex Magik" (Live) – 4:21
# 
# "Road Trippin'" (Enhanced Video)

**Single CD2**

# "Road Trippin'" (Album Version) – 3:26
# 
# "Under the Bridge" (Live) – 4:28
# 
# "If You Have to Ask" (Live) – 5:21

**Single CD3**

# "Road Trippin'" (Album Version)
# 
# "Californication" (Live) – 6:03
# 
# "Blood Sugar Sex Magik" (Live) – 4:21
# 
# "Under the Bridge" (Live) – 4:28

**Single / Australia** 

# "Road Trippin'" (Album Version) – 3:26
# 
# "Californication" (Live) – 6:03
# 
# "Blood Sugar Sex Magik" (Live) – 4:21
# 
# "Under The Bridge" (Live) – 4:27
# 
# "If You Have To Ask" (Live) – 5:20

Κατηγορία:Τραγούδια των Red Hot Chili Peppers
Κατηγορία:Τραγούδια του 1999
Κατηγορία:Singles του 2000
Κατηγορία:Singles της Warner Bros. Records
2799 Ιούστος

Ο **Ιούστος (Justus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,937. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του ολλανδού αστρονόμου Ιούστου (Γιούστους) Κράμερ.

## Φυσικά χαρακτηριστικά
Τα φυσικά χαρακτηριστικά του Ιούστου είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ιουστος
Κάστρο του Γαρδικιού Αρκαδίας

Το **Κάστρο του Γαρδικίου** ή **Κάστρο της Ωριάς** είναι οχυρωματική περίβολος που βρίσκεται σε απόσταση 4 χιλιομέτρων από τον οικισμό Τουρκολέκα της περιφερειακής ενότητας Αρκαδίας. Βρίσκεται χτισμένη σε απόκρημνο λόφο, παρυφή του όρους Ελληνίτσας και στο πέρασμα του Μακρυπλαγίου στα όρια της Αρκαδίας με την Μεσσηνία.

Το κάστρο χτίστηκε από τους Φράγκους σταυροφόρους του Πριγκιπάτου της Αχαΐας άγνωστο πότε ακριβώς πάνω στα ερείπια της ακρόπολης της αρχαίας Αμφείας. Αναφέρεται πρώτη φορά στο Χρονικόν του Μορέως με το όνομα *Gradisco* που εκ παραφθοράς προφέρονταν από τους Έλληνες *Γαρδίκι* και *Γαρδικίη*. Πρώτη αναφορά για το κάστρο είναι το 1264-65 μετά την Μάχη του Μακρυπλαγίου όπου μεταφέρθηκαν εκεί και φυλακίστηκαν οι Βυζαντινοί αιχμάλωτοι της μάχης αλλά αναφέρεται ότι δεν υπήρχε ακόμα το κτίσμα, και υπολογίζεται ότι κτίστηκε ανάμεσα στα 1264 - 1292. 

Σε άγνωστο χρόνο πέρασε στο Δεσποτάτο του Μυστρά. Τον 14ο αιώνα πολιορκήθηκε από τον Φραγκίσκο του Σαν Σεβερίνο που ήρθε εδώ με 50 λογχοφόρους 50 βαλλιστές και 50 μισθοφόρους, φρούραρχος του ήταν ο βυζαντινός *Σεργιάνης Γιλόπουλος Χριστιάνος*. Αναφέρεται ότι ο Φραγκίσκος επιτέθηκε στο κάστρο αλλά δεν μπόρεσε να στήσει πολιορκία λόγω του ισχυρού τείχους που είχε. 

Το 1423 πολιορκήθηκε από τους Οθωμανούς και τον Τουραχάν χωρίς να το καταλάβουν. Το 1460 ήρθε και το πολιόρκησε ο ίδιος ο Μωάμεθ Β΄ και μετά πολυήμερη πολιορκία και λόγω λειψανδρίας παραδόθηκε. Οι Οθωμανοί έσφαξαν όλους τους κατοίκους και όσους είχαν καταφύγει εκεί, αναφέρονται 6.000, και λεηλάτησαν το κάστρο. Από τις Οθωμανικές αυτές πολιορκίες βγήκε και ο μύθος της ωριάς -ωραίας πριγκίπισσας που έπεσε στον γκρεμό για να μην πιαστεί από τους Οθωμανούς.  Έκτοτε το ερειπωμένο, πλέον, κάστρο δεν αναφέρεται ξανά έως το 1821, όταν και στην κορυφή του λόφου πάνω στον οποίο αυτό βρισκόταν είχε ταμπουρωθεί ο Θεόδωρος Κολοκοτρώνης.  

Σήμερα σώζονται ερείπια των τειχών του αλλά και κτισμάτων μέσα σε αυτό. 

## Παραπομπές

## Πηγές
* Χρονικών Μορέως (ανάτυπο): Ιστορικά και Τοπωνυμικά / Στεφάνου Ν. Δραγούμη, Εν Αθήναις: Τύποις Π. Δ. Σακελλαρίου, 1912.
* Πεμπτουσία, Ερειπωμένα μεσαιωνικά κάστρα της Αρκαδίας

Γαρδικιου
Γαρδικιου
Σιγμοειδής συνάρτηση

thumb|320px|right|Η σιγμοειδής καμπύλη.
Η **σιγμοειδής συνάρτηση** είναι μια μαθηματική συνάρτηση της οποίας η καμπύλη έχει μορφή S και ονομάζεται επίσης και *σιγμοειδής καμπύλη*. Συχνά ως *σιγμοειδής συνάρτηση* αναφέρεται η ειδική περίπτωση της λογιστικής παλινδρόμησης  και συγκεκριμένα ο παρακάτω μαθηματικός τύπος :

:S(t) = \frac{1}{1 + e^{-t}}

Η συνάρτηση αυτή χρησιμοποιείται στην μηχανική μάθηση και συγκεκριμένα στη λογιστική παλινδρόμηση (γνωστή και ως *παλινδρόμηση με σιγμοειδή συνάρτηση*)  και στα τεχνητά νευρωνικά δίκτυα .  

## Παραπομπές


Κατηγορία:Τεχνητή νοημοσύνη
Κατηγορία:Κατανομές
Νίκο Ρόσμπεργκ

Ο **Νίκο Έρικ Ρόσμπεργκ** (γερμανικά: *Nico Erik Rosberg*, 27 Ιουνίου 1985) είναι πρώην Γερμανός οδηγός της Φόρμουλα 1 και αγωνιζόταν με την Mercedes έως το τέλος της αγωνιστικής σεζόν του 2016.

## Σύντομο βιογραφικό
Γεννήθηκε στις 27 Ιουνίου του 1985 στο Βισμπάντεν της Γερμανίας. Είναι γιος του Παγκόσμιου Πρωταθλητή του 1982 Κέκε Ρόσμπεργκ και της Γερμανίδας συζύγου του Σίνα. Πέρασε το μεγαλύτερο μέρος των εφηβικών του χρόνων στο Μονακό μαζί με την οικογένειά του και έως σήμερα ζει εκεί. Μιλάει πολύ καλά Γερμανικά, Ιταλικά, Ισπανικά και Γαλλικά αλλά πολύ λίγο Φινλανδικά, παρ' όλο που μαθαίνει τη γλώσσα. Κατά τα πρώτα χρόνια της καριέρας του στο μηχανοκίνητο αθλητισμό, αγωνιζόταν άλλοτε υπό Γεμανική και άλλοτε υπό τη Φινλανδική σημαία. Στη Φόρμουλα 1 όπως και σε όλα τα Παγκόσμια Πρωταθλήματα που διοργανώνει η FIA, η εθνικότητα του κάθε οδηγού πιστοποιείται απ' το διαβατήριό του, εκεί αγωνίζεται κάτω από τη Γερμανική σημαία μόνο.

## Κατάκτηση του 1ου Παγκόσμιου πρωταθλήματος στη [[Φόρμουλα 1]]
Στον τελευταίο αγώνα του 2016 ο οποίος έλαβε χώρα στο Άμπου Ντάμπι στις 27 Νοεμβρίου 2016, ο 2 οδηγοί της Mercedes εκκίνησαν απ' τις 2 πρώτες θέσεις και τερμάτισαν στις ίδιες. Όμως για το Βρετανό οδηγό Λιούις Χάμιλτον, το γεγονός πως κέρδισε τον αγώνα δεν αρκούσε για να τον στέψει για 3η συνεχή χρονιά Παγκόσμιο πρωταθλητή. Για να συμβεί αυτό έπρεπε κι ο Ρόσμπεργκ να τερματίσει σε θέση εκτός βάθρου. Εφόσον λοιπόν αυτό δε συνέβη, ο Ρόσμπεργκ πανηγύρισε το 1 και μοναδικό Παγκόσμιο Πρωτάθλημά του, κάτι το οποίο είχε πετύχει κι ο πατέρας του ο Φινλανδός Κέκε Ρόσμπεργκ το 1982.

## Απόσυρση
Στις 2 Δεκεμβρίου του 2016, έχοντας κατακτήσει το πρωτάθλημα οδηγών στην Φόρμουλα 1, ο Νίκο Ρόσμπεργκ δηλώνει την επίσημη απόσυρση του απο τον μηχανοκίνητο αθλητισμό. Λέγοντας πως έχει φτάσει πλέον στην κορυφή, θεώρησε πως είναι η κατάλληλη στιγμή, για να εγκαταλείψει την θέση του οδηγού με το νούμερο "6". 

## Παραπομπές


## Εξωτερικοί σύνδεσμοι
* 

Κατηγορία:Γερμανοί οδηγοί της Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Around the World

Το **Around the World** είναι το πρώτο τραγούδι και δεύτερο single του έβδομου δίσκου των Red Hot Chili Peppers, Californication (άλμπουμ). Έφτασε στο νούμερο 7 του Billboard Modern Rock Tracks και το νούμερο 16 του Mainstream Rock Tracks.

Το 2007 υπέστη μεγάλη επεξεργασία και χρησιμοποιήθηκε στο California Screamin', το οποίο είναι τρενάκι στη Ντίσνεΐλαντ. Το 2010 χρησιμοποιήθηκε στην περιπέτεια Beck, στους τίτλους αρχής της. Επίσης, ηχογραφήθηκε live το 2011 για το φιλανθρωπικό άλμπουμ, Songs for Japan.

## Τραγούδια
**CD 1** 

# "Around the World" – 3:58
# 
# "Parallel Universe" (Demo) – 5:33
# 
# "Teatro Jam" – 3:06

**CD 2** 

# "Around the World" – 3:59
# 
# "Me and My Friends" (Live) – 3:08
# 
# "Yertle Trilogy" (Live) – 7:10

**Αυστραλιανό single** 

# "Around the World" – 3:58
# 
# "Parallel Universe" (Demo) – 5:33
# 
# "Teatro Jam" – 3:06
# 
# "Me and My Friends" (Live) – 3:08

Τα live τραγούδια ηχογραφήθηκαν στο Södra Teatern στη Στοκχόλμη (1999)

## Παραπομπές


## Εξωτερικοί σύνδεσμοι
* MetroLyrics.com 

Κατηγορία:Τραγούδια των Red Hot Chili Peppers
Κατηγορία:Τραγούδια του 1999
Κατηγορία:Singles του 1999
Φράγμα Χούβερ

thumb|250px|Το φράγμα Χούβερ
Το **φράγμα Χούβερ** (αγγλ. *Hoover Dam* και παλαιότερα *Boulder Dam*) είναι Τοξωτό φράγμα επί του ποταμού Κολοράντο, στα σύνορα μεταξύ των πολιτειών της Αριζόνα και της Νεβάδα. Κατασκευάστηκε κατά τα έτη 1931-1936, μεσούσης της Παγκόσμιας Ύφεσης του 1929 και εγκαινιάστηκε στις 30 Σεπτεμβρίου 1935 από τον τότε πρόεδρο των ΗΠΑ Φραγκλίνο Ρούζβελτ. Στην κολοσσιαία κατασκευή εργάστηκαν χιλιάδες άτομα, ενώ κόστισε τη ζωή σε πάνω από εκατό απ' αυτούς. Το φράγμα βαπτίστηκε προς τιμή του 31ου προέδρου, Χέρμπερτ Χούβερ, γεγονός που μέχρι τις μέρες μας αφήνει ανάμεικτες εντυπώσεις. 

Τα προκαταρκτικά σχέδια για τη δημιουργία φράγματος στην περιοχή άρχισαν περί το 1900 και είχαν τον πολλαπλό σκοπό αφ' ενός τον έλεγχο του ποταμού και τη δημιουργία αρδευτικού συστήματος και αφ' ετέρου την παραγωγή ηλεκτρικής ενέργειας μέσω ενός υδροηλεκτρικού εργοστασίου. Στα 1928, το Κονγκρέσο έδωσε το πράσινο φως για την υλοποίηση της κατασκευής, την οποία ανέλαβε κοινοπραξία έξι εταιρειών με όνομα *Six Companies, Inc.*· καθώς το εγχείρημα δεν είχε προηγούμενο, κρίθηκε αναγκαία η εφαρμογή νέων, αναπόδεικτων, τεχνικών κατασκευής, γεγονός που -σε συνδυασμό με το αφιλόξενο της περιοχής και τη μεγάλη ζέστη- δυσχέρανε το έργο τους. Εντούτοις, η κοινοπραξία παρέδωσε το φράγμα την 1 Μαρτίου 1936, δύο χρόνια πριν τον ορισμένο χρόνο παράδοσης.

Αποτέλεσμα της κατασκευής ήταν η δημιουργία της Λίμνης Μηντ, της μεγαλύτερης κατ' όγκο τεχνητής λίμνης στις ΗΠΑ. Το φράγμα τοποθετείται κοντά στην πόλη Μπούλντερ, Νεβάδα, η οποία αρχικά δημιουργήθηκε ως οικισμός για τους χιλιάδες εργατών του εγχειρήματος· απέχει περί τα 40 χλμ από το Λας Βέγκας. Η παραγόμενη ηλεκτρική ενέργεια προορίζεται για τις πολιτείες της Νεβάδα, Αριζόνα και Καλιφόρνια, ενώ ταυτόχρονα με 1.000.000 επισκέπτες κατ' έτος- λειτουργεί ως εξαιρετικά δημοφιλής τουριστικός προορισμός. Μέχρι το 2010 η κορυφή του φράγματος λειτουργούσε ως τμήμα της Εθνικής Οδού 93 των ΗΠΑ, οπότε και παραδόθηκε στην κυκλοφορία ο Περιφερειακός Χούβερ.

## Παραπομπές


## Εξωτερικοί σύνδεσμοι
* 

Χουβερ
Κατηγορία:Υδροηλεκτρικά φράγματα
Διοργανώσεις Ε.Π.Σ. Αθηνών 2012–13

Το **Πρωτάθλημα** της Ε.Π.Σ. Αθηνών την **περίοδο 2012-13** διεξήχθη σε τρεις κατηγορίες με τη συμμετοχή 123 ομάδων συνολικά. Την άνοδο στη νέα Γ' Εθνική 2013-14 κέρδισε μετά από το Ειδικό ερασιτεχνικό πρωτάθλημα  μόνο η πρωταθλήτρια του 2ου ομίλου της Α' ΕΠΣΑ Δόξα Βύρωνα. 

## Κατηγορίες

*Α΄ με 32 ομάδες σε δύο ομίλους των 16 ομάδων.
*Β΄ με 48 ομάδες σε τρεις ομίλους των 16 ομάδων.
*Γ΄ με 43 ομάδες σε τρεις ομίλους των 15-14-14 ομάδων.

## Α΄ Κατηγορία
Η Ηλιούπολη τιμωρήθηκε με αφαίρεση 2 βαθμών.

## Πηγές
Ιστοσελίδα ΕΠΣ Αθηνών: Βαθμολογίες Περιόδου 2012-13

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 2012-2013
Κάστρο Κάτω Αχαΐας

Το **Κάστρο Κάτω Αχαΐας** ήταν φράγκικο κτίσμα που αναφέρεται από το Χρονικόν του Μορέως το πρώτο φρούριο που κατασκεύασαν οι φράγκοι του Πριγκιπάτου της Αχαΐας στην Πελοπόννησο. Βρισκόταν στην σημερινή κωμόπολη Κάτω Αχαΐα στην Αχαΐα.

Την 1η Μαΐου 1205 οι Φράγκοι με ηγέτη τον Γοδεφρείδο Βιλλεαρδουίνο αποβιβάστηκαν στην σημερινή παραλία της Αχαγιάς που βρίσκεται ο οικισμός Αλυκές. Δίπλα ακριβώς ήταν τα ερείπια πόλης σε ύψωμα που βρίσκεται χτισμένη η σημερινή κωμόπολη, στο ύψωμα ο Βιλλεαρδουίνος έκτισε προσωρινό κάστρο με τείχη από χωμάτινες πλίθες όπως αναφέρει το χρονικό. Μετά από "μικρά ανάπαυση" εκεί οι Φράγκοι κινήθηκαν προς την Πάτρα για την κατάληψη της. Έκτοτε το κτίσμα δεν αναφέρεται ξανά, το χωμάτινο τείχος προσδίδει προσωρινή κατασκευή που δεν διατηρήθηκε πολύ καιρό. 

Ελληνικόν Χρονικόν του Μορέως

## Πηγές
* Χρονικών Μορέως (ανάτυπο): Ιστορικά και Τοπωνυμικά / Στεφάνου Ν. Δραγούμη, Εν Αθήναις: Τύποις Π. Δ. Σακελλαρίου, 1912.
* Ελληνικόν Χρονικόν του Μορέως.

Κατηγορία:Κάστρα του Πριγκιπάτου της Αχαΐας
Κατηγορία:Κάστρα της Αχαΐας
Κατηγορία:Κάτω Αχαΐα
Κατηγορία:Δήμος Δύμης
Στάδιο Βάουντεσταϊν

Το **Στάδιο Βάουντεσταϊν** (ολλανδικά: Stadion Woudestein) είναι ποδοσφαιρικό γήπεδο στο Ρότερνταμ της Ολλανδίας και χρησιμοποιείται ως έδρα της Εξέλσιορ.

## Ιστορία

### Η αρχή

Το γήπεδο χτίστηκε το 1902 από την εταιρεία Van Wijnen, το έτος που ιδρύθηκε η Εξέλσιορ και εγκαινιάστηκε στις 23 Ιουλίου της ίδιας χρονιάς. Όμως το 1921, όταν η ομάδα ανήλθε στην Γ΄ Εθνική Ολλανδίας, ο αγωνιστικός χώρος και οι εγκαταστάσεις δεν ήταν κατάλληλες για να πραγματοποιηθούν αγώνες. Το 1939 έγιναν κάποιες ανακαινίσεις και μόλις τελείωσαν, έγινε ένα φιλικό παιχνίδι ανάμεσα στην Εξέλσιορ και στην Ξέρξες. Μετά τον Β΄ Παγκόσμιο Πόλεμο, η χωρητικότητα του σταδίου αυξήθηκε αρχικά στις 8.000 θέσεις και μετά στις 11.000 θέσεις.

### Οι σημαντικές ανακαινίσεις

Στις αρχές της δεκαετίας του '90, το στάδιο είχε παραμεληθεί και ήταν σε άθλια κατάσταση. Η κακή οικονομική κατάσταση της ομάδας εμπόδιζε την ανακαίνιση από τα χρήματά της. Μετά από πολλές διαπραγματεύσεις με το δήμο της πόλης, τελικά η Εξέλσιορ πήρε χρηματοδότηση για την ανακαίνιση του γηπέδου. Μία εξέδρα του σταδίου φέρει το όνομα του Ρόμπιν Φαν Πέρσι, επειδή ο Ολλανδός ποδοσφαιριστής ήταν στις ακαδημίες της Εξέλσιορ την περίοδο 1997-1999    . Τη σεζόν 2009-2010 το γήπεδο χρησιμοποιήθηκε ως έδρα των ακαδημιών της Φέγενορντ, οι οποίες ακαδημίες είναι αποτέλεσμα μιας πολύχρονης συνεργασίας με την Εξέλσιορ και με τη Φέγενορντ και οι ποδοσφαιριστές τους μπορούν να αγωνιστούν σε μία από τις 2 ομάδες του Ρότερνταμ .

Το 2010, μετά την άνοδό της στην Ερεντιβίζιε, τοποθετήθηκε τεχνητός χλοοτάπητας στο γήπεδο   , καθώς δεν είχε τους οικονομικούς πόρους για να τοποθετηθεί χορτάρι με θερμοφόρα από κάτω, η οποία λιώνει τον πάγο ή το χιόνι, όπως προέβλεπε η Ολλανδική Ομοσπονδία Ποδοσφαίρου. Σήμερα η χωρητικότητα του γηπέδου φτάνει στις 3.531 θέσεις.

## Αγώνες Εθνικής Ολλανδίας

Το γήπεδο φιλοξένησε στις 23 Νοεμβρίου 2013 τον αγώνα μεταξύ της Εθνικής Ολλανδίας γυναικών και της Εθνικής Ελλάδος γυναικών   . Ο αγώνας έληξε 7-0 υπέρ της Ολλανδίας    .

## Παραπομπές



## Εξωτερικοί Σύνδεσμοι

*Το στάδιο στην επίσημη ιστοσελίδα της Εξέλσιορ

*Το στάδιο στην ιστοσελίδα stadiumguide

Κατηγορία:Στάδια ποδοσφαίρου στην Ολλανδία
Κατηγορία:Ρότερνταμ
Κατηγορία:ΣΜΦ Εξέλσιορ
Θράκη (αποσαφήνιση)

Με την ονομασία **Θράκη** μπορεί να αναφέρονται:

* Θράκη, ιστορική περιοχή της νότιας Βαλκανικής χερσονήσου.
* Θράκη (διαμέρισμα), γεωγραφικό διαμέρισμα της Ελλάδας.
* Επαρχία Θράκης, επαρχία της Ρωμαϊκής Αυτοκρατορίας.
* Θέμα Θράκης, διοικητική περιφέρεια της Ανατολικής Ρωμαϊκής Αυτοκρατορίας.
* Θράκη (μυθολογία), πρόσωπο της ελληνικής μυθολογίας.

Κατηγορία:Αποσαφηνίσεις ονομάτων
Πέτρος Καστροφύλακας

Ο **Πέτρος Καστροφύλακας** (*Piero Castrofilaca*) ήταν Ενετός λογιστής, γραμματέας των προβλεπτών, ιδιαίτερος των συνδίκων Γκρίτη και Γκαρζώνη. Είναι γνωστός για την απογραφή των ενετοκρατούμενων νησιών της Ελλάδας, την οποία ο ίδιος πραγματοποίησε το 16ο αιώνα.

Πιθανότατα γεννήθηκε στο Χάνδακα (σημερινό Ηράκλειο). Πραγματοποίησε τη συστηματική καταγραφή του πληθυσμού της Κρήτης και άλλων περιοχών όπως τα Επτάνησα το 1583
Η απογραφή του Καστροφύλακα έγινε έπειτα από εντολή των Ενετικών αρχών και η οποία βασίστηκε σε προγενέστερη που έγινε το 1577 από τον επίσης Ενετό προβλέπτη Φοσκαρίνι. Στο κείμενο ο Καστροφύλακας περιγράφει τη ζωή των κατοίκων της υπαίθρου με ζοφερά χρώματα. Το κείμενο της απογραφής σώζεται σήμερα στη Μαρκιανή Εθνική Βιβλιοθήκη της Βενετίας.

## Παραπομπές


Κατηγορία:Βασίλειο της Κάντια
Φίλιππος Α΄ του Πεδεμοντίου

Ο **Φίλιππος της Σαβοΐας** (*Filippo I di Savoia-Acaia*, 1278 - 25 Σεπτεμβρίου 1334) ήταν κόμης του Πεδεμοντίου από το 1282 και πρίγκιπας της Αχαΐας την περίοδο 1301-1307.

## Βιογραφία
Ήταν γιος του Θωμά Γ΄, κόμη του Πεδεμοντίου και της Γκιγιόν των Ιβρέας, κόρης του Ούγου του Σαλόν.

Γεννήθηκε στη Σούσα της Ιταλίας το 1278. Αφού κληρονόμησε τον πατέρα του ως κόμης του Πεδεμοντίου στα 4 έτη του, θα έπρεπε να κληρονομήσει και το θείο του Φίλιππο Α' κόμη της Σαβοΐας,  αλλά ως 7ετής παραγκωνίστηκε εύκολα από το θείο του Αμεδαίο Ε΄, ο οποίος του έδωσε το φέουδο του Πινερόλο, με τον όρο να μη διεκδικήσει την κομητεία της Σαβοΐας. Το 1301 παντρεύτηκε στην Ρώμη την Ισαβέλλα Βιλλεαρδουίνου και έγινε πρίγκιπας στην Αχαΐα ως τρίτος σύζυγος της Ισαβέλλας· πήρε επίσης προίκα το φέουδο της Κορίνθου. Μέχρι το 1302 έμειναν με την Ισαβέλλα στο Πεδεμόντιο οπότε και επέστρεψαν στο Πριγκιπάτο.Ο Φίλιππος σχεδίαζε να κατακτήσει όλη την Λακωνία από το Δεσποτάτο του Μυστρά και σχεδίαζε επίθεση στα κάστρα του Δεσποτάτου. Ήταν αυταρχικός χαρακτήρας και ήρθε σε σύγκρουση με τους βαρώνους αλλά και τον λαό, όταν οι βαρείς φόροι που επέβαλε προκάλεσαν εξέγερση.

Ο βασιλιάς της Νάπολης Κάρολος Β΄ Καπετιδών-Ανζού κάλεσε το 1306 το πριγκιπικό ζεύγος στην αυλή του και κατηγόρησε τον μεν Φίλιππο για απιστία, επειδή δεν τον βοήθησε στην εκστρατεία κατά του Δεσποτάτου της Ηπείρου, την δε Ισαβέλλα ότι προχώρησε σε τρίτο γάμο χωρίς την συγκατάθεσή του. Έτσι τους στέρησε το Πριγκιπάτο της Αχαΐας, που το έδωσε στον γιο του Φίλιππο του Τάραντα και τους παραχώρησε το φέουδο της Άλβα σε αντάλλαγμα των φεούδων τους στο πριγκιπάτο. Πέθανε στο Πινερόλο στις 25 Σεπτεμβρίου 1334.

## Οικογένεια
Πρώτα νυμφεύτηκε το 1301 την Ισαβέλλα Βιλλεαρδουίνου, κόρη και κληρονόμο του Γουλιέλμου Β' πρίγκιπα της Αχαΐας, η οποία απεβίωσε το 1312. Δεν είχαν απογόνους.

Ο Φίλιππος, αμέσως μετά τον θάνατο της Ισαβέλλας, νυμφεύτηκε σε δεύτερο γάμο την Αικατερίνη ντε Λα Τουρ-ντυ-Πεν, κόρη του Ουμβέρτου Α΄ κόμη του Αλμπόν. Τα πιο σημαντικά από τα 12 παιδιά τους ήταν:
* Ιάκωβος 1315 - 1367, διάδοχος του πατέρα του
* Ελεονόρα, παντρεύτηκε το Μανφρέδο Ε΄ μαρκήσιο του Σαλούτζο
* Θωμάς, αρχιεπίσκοπος του Τορίνο.

## Πρόγονοι



## Πηγές
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
* Storia dei principi di Savoia del ramo d' Achaia signori del Piemonte, τόμος 2.

## Παραπομπές


Κατηγορία:Οίκος της Σαβοΐας
Κατηγορία:Πρίγκιπες της Αχαΐας
Αποστροφή

Η αποστροφή (στα αρχαία ελληνικά ἀποστροφή, απόστροφο, σημαίνει "στροφή μακριά" Η τελική ε ηχεί) είναι ένα επιφωνηματικό σχήμα λόγου, στο οποίο ένας ομιλητής ή συγγραφέας διακόπτει και κατευθύνει την ομιλία σε ένα φανταστικό πρόσωπο, μία αφηρημένη ποιότητα ή μία ιδέα. Στα θεατρικά έργα και την ποίηση συνήθως εισάγεται με το επιφώνημα "Ω".

Κατηγορία:Ρητορική
Κατηγορία:Θέατρο
IOS

Το **iOS** (προηγουμένως iPhone OS) είναι ένα λογισμικό για smartphones και tablets το οποίο αναπτύχθηκε και διανέμεται από την Apple Inc. Αρχικά παρουσιάστηκε το 2007 για το iPhone, ενώ υποστηρίζει και άλλες συσκευές της Apple όπως το iPod touch (Σεπτέμβριος 2007), το iPad (Ιανουάριος 2010) και το Apple TV (δεύτερης γενιάς) (Σεπτέμβριος 2010). Αντίθετα από το Windows Phone της Microsoft και το Android της Google, η Apple δεν δίνει την άδεια για την εγκατάσταση του λογισμικού iOS σε συσκευές που δεν είναι κατασκευής Apple. Τον Ιανουάριο του 2013, το App Store περιείχε περισσότερο από 775.000 εφαρμογές iOS, 300.000 από τις οποίες ήταν συμβατές για iPad. Αυτές οι εφαρμογές έχουν μεταφορτωθεί συνολικά περισσότερα από 50 δισεκατομμύρια φορές.

## Δείτε επίσης

* macOS
* watchOS

## Παραπομπές



## Εξωτερικοί σύνδεσμοι
* 
* Developers News
* iOS Dev Center – on the Apple Developer Connection website
* iOS Reference Library – on the Apple Developer Connection website
Νίκος Σταυρογιάννης

Ο **Νίκος Σταυρογιάννης** είναι Έλληνας οικονομολόγος, πολιτικός, πρώην Βουλευτής και πρώην Δήμαρχος Λαμιέων.

## Βιογραφία
Ο Νίκος Σταυρογιάννης γεννήθηκε στο Καλαμάκι Φθιώτιδος το 1962. 

Σπούδασε στο Πάντειο Πανεπιστήμιο Αθηνών, Πολιτικές και Οικονομικές Επιστήμες. Ακόμα είναι πτυχιούχος του τμήματος Φυσικής Αγωγής και Αθλητισμού του Αριστοτελείου Πανεπιστημίου της Θεσσαλονίκης. Πριν την εκλογή του ως βουλευτή, είχε εργαστεί ως οικονομολόγος, σύμβουλος επιχειρήσεων σε θέματα Οικονομικής Στρατηγικής και Διοίκησης. Ενώ ακόμα έχει εργαστεί και ως πολιτικός επιστήμων. Γνωρίζει Αγγλικά.

Εξελέγη για πρώτη φορά βουλευτής με τη Νέα Δημοκρατία στις Εκλογές του 2004, ενώ επανεξελέγη στις Εκλογές του 2007. Στις Εθνικές Εκλογές του 2012 (Μάιος και Ιούνιος) κατάφερε να κερδίσει την βουλευτική του έδρα, με τη Νέα Δημοκρατία.  

Στις 21 Οκτωβρίου 2012, διεγράφη από την Κοινοβουλευτική Ομάδα της ΝΔ, διότι επρόκειτο να καταψηφίσει τα νέα μέτρα τα οποία έφερνε η τρικομματική κυβέρνηση Σαμαρά. 

Στις 21 Μαρτίου 2013, μαζί με τον Χρήστο Ζώη και τους υπόλοιπους αποχωρήσαντες από τους ΑΝ.ΕΛ. τον Δεκέμβριο του 2012, ίδρυσαν νέο πολιτικό κόμμα με όνομα Νέα Μεταρρυθμιστική Ριζοσπαστική Ανασυγκρότηση.

Στις 26 Αυγούστου 2014, ο Νίκος Σταυρογιάννης παραιτήθηκε του βουλευτικού του αξιώματος προκειμένου να αναλάβει Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης.

## Παραπομπές


## Εξωτερικοί σύνδεσμοι
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Φθιώτιδας
Κατηγορία:Δήμαρχοι Λαμιέων
Αρπακτικά πτηνά

**Αρπακτικά πτηνά** είναι πτηνά τα οποία κυνηγούν κυρίως πετώντας, χρησιμοποιώντας τις οξύτατες αισθήσεις τους,  και ειδικά την όρασή τους. Κυνηγούν κυρίως σπονδυλόζωα, συμπεριλαμβανομένων και άλλων πουλιών. Τα νύχια και τα ράμφη τους είναι μεγάλα, ισχυρά και προσαρμοσμένα για την κοπή σάρκας. Ως επί το πλείστον, τα θηλυκά είναι αρκετά μεγαλύτερα από τα αρσενικά.

Κατηγορία:Πτηνά
Κατηγορία:Πολυφυλετικές ταξινομικές ομάδες
Love Rollercoaster

Το **Love Rollercoaster** είναι μια διασκευή που έκαναν οι Red Hot Chili Peppers στο κλασικό τραγούδι των Ohio Players. Το τραγούδι συμπεριλήφθηκε στην ταινία Beavis and Butt-Head Do America και κυκλοφόρησε ως single το Νοέμβριο του 1996. Το τραγούδι δεν έχει ερμηνευτεί ποτέ live και έφτασε στο νούμερο 14 του Modern Rock Tracks.

## Τραγούδια
**CD Single 1**

# "Love Rollercoaster"
# 
# Engelbert Humperdinck – "Lesbian Seagull"

**Promo Single**

# "Love Rollercoaster" (Clean Edit)
# 
# "Love Rollercoaster" (Rock Rollercoaster Mix)
# 
# "Love Rollercoaster" (LP Version)

## Εξωτερικοί σύνδεσμοι
Βίντεο κλιπ

Κατηγορία:Τραγούδια των Red Hot Chili Peppers
Κατηγορία:Τραγούδια του 1975
Κατηγορία:Singles του 1975
Κατηγορία:Singles του 1996
Κατηγορία:Singles της Mercury Records
Κατηγορία:Νούμερο 1 singles στα Billboard Hot 100
Scar Tissue

To **Scar Tissue** είναι το πρώτο single του έβδομου δίσκου των Red Hot Chili Peppers, Californication (άλμπουμ). Είναι από τα πιο πετυχημένα τραγούδια της μπάντας αφοί είχε μείνει 16 εβδομάδες στην κορυφή του Billboard Hot Modern Rock Tracks και 10 εβδομάδες στην κορυφή του Billboard Mainstream Rock Tracks. Στα βραβεία Γκράμι πήρε το βραβείο Best Rock Song. Το σόλο του Φρουσιάντε στο τραγούδι ψηφίστηκε ως το 63ο καλύτερο σόλο στο "100 Greatest Guitar Solos" του περιοδικού Guitar World. Το "Scar Tissue" είναι το τρίτο πιο παιγμένο τραγούδι της μπάντας, πίσω από τα "Give It Away" και "Under the Bridge". Το τραγούδι μιλάει για τα προβλήματα του Anthony με τα ναρκωτικά. Το Scar Tissue (ουλώδης ιστός) δημιουργείται μετά από χρόνια χρήση ναρκωτικών. Το βίντεο κλιπ σκηνοθετήθηκε από τον Stéphane Sednaoui, σκηνοθέτη του  "Give It Away".
με-πλαίσιο|Scar Tissue
## Βιβλίο
Το 2004 ο Anthony εξέδωσε την αυτοβιογραφία του, την οποία συνέγραψε με τον Λάρι Σλόμαν, με το ίδιο όνομα. Το βιβλίο μιλάει για όλες της πτυχές της ζωής του Anthony μέχρι την κυκλοφορία του By the Way.

## Τραγούδια
**CD single (1999)** 

# "Scar Tissue" (Album) – 3:37
# 
# "Gong Li" (Previously Unreleased) – 3:42
# 
# "Instrumental #1" (Previously Unreleased) – 2:48
 
**CD single 2 (1999)**

# "Scar Tissue" (Album) – 3:37
# 
# "Gong Li" (Previously Unreleased) – 3:42

**Κασέτα (1999)**

# "Scar Tissue" (Album)
# 
# "Gong Li" (Previously Unreleased)

**Τζούκμποξ**

# "Scar Tissue" (Album) – 3:37
# 
# "Gong Li" (Previously Unreleased) – 3:42

Κατηγορία:Τραγούδια των Red Hot Chili Peppers
Κατηγορία:Τραγούδια του 1999
Κατηγορία:Singles του 1999
Κατηγορία:Singles της Warner Bros. Records
CH8Si2

Ο μοριακός τύπος **CH<sub>8</sub>Si<sub>2</sub>**  μπορεί να αναφέρεται στα ακόλουθα δύο (2) ισομερή θέσης:
# Μεθυλοδισιλάνιο με σύντομο  συντακτικό τύπο CH3SiH2SiH3
# Δισιλυλομεθάνιο με σύντομο  συντακτικό τύπο CH2(SiH3)2
Σπαρτιά Φθιώτιδας

Η **Σπαρτιά** ή **Άνω Σπαρτιά** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 230 μέτρα.

## Γεωγραφικά - ιστορικά στοιχεία
Η Σπαρτιά βρίσκεται στους νότιους πρόποδες του βουνού Όθρυς σε απόσταση 23 χλμ. Α.ΒΑ. από τη Στυλίδα (έδρα του δήμου), 42 χλμ. Α.-ΒΑ. από τη Λαμία και 6 χλμ. Β. από τον Αυτοκινητόδρομος 1 (κόμβος Ραχών). Είναι ένα παραδοσιακό χωριό 187 κατοίκων (2011) το οποίο χτίστηκε το 1948 όταν οι κάτοικοι εγκατέλειψαν παλαιότερο οικισμό βορειότερα του σημερινού (παλιό χωριό) ο οποίος από την εποχή της Τουρκοκρατίας και μέχρι το 1940 ονομαζόταν *Σπαρτιάς*. Στο χωριό υπάρχει πέτρινο Δημοτικό σχολείο (σήμερα δεν λειτουργεί) και η εκκλησία της Κοιμήσεως Θεοτόκου καθώς και πολλά εξωκλήσια στην γύρω περιοχή. Στη μεγάλη κεντρική πλατεία του χωριού υπάρχει πέτρινη βρύση με τρεχούμενο κρύο νερό από πηγές της Όθρυος. Βορειότερα του χωριού και μέσω χωματένιου δρόμου προς την κορυφή του βουνού Όθρυς υπάρχουν δυο πέτρινα γεφύρια μετσοβίτικης τεχνοτροπίας καθώς και ερείπια παλαιού κάστρου (θέση Παλιόκαστρο). Σύμφωνα με το Πρόγραμμα «Καλλικράτης», μαζί με το χωριό Νέα Σπαρτιά συναποτελούν την Τοπική Κοινότητα Σπαρτιάς Φθιώτιδας του διευρυμένου Δήμου Στυλίδας.

#### Ιερά Μονή Αγίας Παρασκευής
Σε απόσταση 2 χλμ. βορειοδυτικά από την Σπαρτιά και στην τοποθεσία «Σκηταριά» υπάρχει η Ιερά Μονή Αγίας Παρασκευής, της οποίας το καθολικό είναι σταυροειδούς βυζαντινού ρυθμού μετά τρούλου. Η αρχική της θέση του ήταν νοτιότερα στην τοποθεσία «Μετόχι» χρονολογούμενη στον 12ο η 13ο αιώνα. Εκεί βρέθηκαν από τυχαίες ανασκαφές κιβωτιόσχημοι τάφοι των ελληνιστικών χρόνων με κτερίσματα και οστά.

## Παραπομπές


## Εξωτερικοί σύνδεσμοι
* Από τη Σπαρτιά Φθιώτιδας, μετανάστες στην Αμερική (1912–1914) από τον ιστότοπο http://amfictyon.blogspot.com/

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Στυλίδας
Philips Stadion

Το **Philips Stadion** είναι ποδοσφαιρικό γήπεδο στο Αϊντχόφεν της Ολλανδίας και είναι έδρα της ΠΣΦ Αϊντχόφεν.

## Ιστορία
Το γήπεδο εγκαινιάστηκε το 1913 και η χωρητικότητά του έφτανε τις 300 θέσεις. Μέχρι το 1941 οι θέσεις είχαν εκτοξευτεί στις 18.000. Κατά τη διάρκεια του Β΄ Παγκοσμίου Πολέμου οι Γερμανοί Ναζί κατάσχεσαν το γήπεδο. Το 1944, όταν οι Ναζί έφυγαν από το Αϊντχόφεν, κατέστρεψαν το στάδιο, αλλά οι ζημιές επιδιορθώθηκαν γρήγορα. Το 1958 η χωρητικότητα έφτανε στα 22.000 άτομα. Υπήρχαν σχέδια για την αύξηση των θέσεων σε 45.000, αλλά όταν η Ολλανδία έχασε στην ψηφοφορία για τη διοργανώτρια χώρα του Μουντιάλ 2018, ακυρώθηκαν. Το 2009 το γήπεδο πήρε φωτιά, αλλά κατασβέστηκε χωρίς πολλές ζημιές. Σήμερα η χωρητικότητα φτάνει τις 35.000 θέσεις.

### Euro 2000
Το 2000 φιλοξένησε αγώνες του Euro 2000. Συγκεκριμένα:


File:Philips Stadion.jpg
## Παραπομπές


## Εξωτερικοί Σύνδεσμοι
* Το στάδιο στην επίσημη ιστοσελίδα της PSV

Κατηγορία:Στάδια ποδοσφαίρου στην Ολλανδία
Κατηγορία:Αϊντχόφεν
Κατηγορία:ΠΣΦ Αϊντχόφεν
Κατηγορία:Philips
Κατηγορία:Στάδια Ευρωπαϊκού Πρωταθλήματος Ποδοσφαίρου 2000
Ακτινόζωα

Τα **Ακτινόζωα** (Radiolaria) είναι υφομοταξία ακτινόποδων πρωτόζωων. Βρίσκονται στα ανώτερα στρώματα όλων των ωκεανών. Έχουν σφαιρική ακτινωτή συμμετρία και είναι γνωστά για τον πολύπλοκο, κομψά κατασκευασμένο σκελετό τους. 

## Δομή
Ο σκελετός των ακτινόζωων συντίθεται από πυρίτιο και είναι πολύπλοκα διάτρητος σε μια ποικιλία σχεδίων, σχηματίζοντας μια σειρά δικτυόμορφες πλάκες ή χαλαρές βελόνες. Από τον διάτρητο σκελετό εκτείνονται ψευδοπόδια. Μία κεντρική χιτινώδης κάψα περικλείει τους πολυάριθμους πυρήνες και διαιρεί το κυτταρόπλασμα σε δύο ζώνες:
* Το εξώπλασμα περιέχει πολλά χυμοτόπια που ρυθμίζουν την πλευστότητα του οργανισμού.
* Το ενδόπλασμα (στερόπλασμα) είναι πιο συμπαγές.

Οι πόροι της κάψας μπορεί να είναι πολυάριθμοι ομοιόμορφα κατανεμημένοι (περίπυλα ακτινόζωα) ή συναθροισμένοι σε έναν πολικό θόλο (μονόπυλα ακτινόζωα) ή μόνον τρεις, από τους οποίους ο ένας πολύ μεγαλύτερος από τους άλλους δύο (τρίπυλα ακτινόζωα).

Ο αξονοπλάστης μπορεί να είναι κεντρικός, εντοπισμένος σε ένα κοίλωμα του πυρήνα ή περιφερειακός σε κάποιο σημείο γύρο από την πυρηνική μεμβράνη. Φαίνεται ότι υφίσταται μια ορισμένη αντιστοιχία μεταξύ της θέσης του αξονοπλάστη, της κατανομής των πόρων και της γενικής αρχιτεκτονικής του σκελετού. Είναι λοιπόν πιθανό το στερεόπλασμα να μετάχει στον μεταβολισμό του πυριτίου που σχηματίζει τον σκελετό.

Το 1904, ο Γερμανός βιολόγος Ερνστ Χέκελ περιέγραψε και σχεδίασε έναν αριθμό ακτινόζωων. Ορισμένα από αυτά έχουν σκελετούς με σχήμα κανονικών πολυέδρων. Παραδείγματα αποτελούν τα *Circoporus octahedrus*, *Circogonia icosahedra*, *Lithocubus geometricus* και *Circorrhegma dodecahedra*. Τα σχήματα αυτών των οργανισμών είναι προφανή από τις ονομασίες τους.

## Αναπαραγωγή
Τα ακτινόζωα, ως πρωτόζωα, αναπαράγονται μονογονεϊκά. Η μονογονική αναπαραγωγή γίνεται με διχοτομική εκβλάστηση ή πολλαπλή διαίρεση. Γενικά, διαιρείται και ο σκελετός και κάθε θυγατρικό κύτταρο αναγεννά το μέρος που λείπει. Σε μερικές περιπτώσεις, ωστόσο, το ένα θυγατρικό κύτταρο ελευθερώνεται και αναπτύσσει ένα τελείως καινούργιο κέλυφος, ενώ το άλλο παραμένει στον αρχικό σκελετό.

## Σκελετικά υπολείμματα
Τα σκελετικά υπολείμματα των ακτινοζώων εναποτίθενται στον βυθό των ωκεανών και δημιουργούν την ιλύ (λάσπη) των ακτινοζώων. Όταν ο βυθός των ωκεανών ανυψώνεται και μετασχηματίζεται σε ξηρά, η ιλύς γίνεται ιζηματογενές πέτρωμα. Παράδειγμα αποτελεί η Σικελία, η οποία σχεδόν ολόκληρη αποτελείται από τέτοια ξηρά.

Τα πυριτικά κοιτάσματα, όπως ο πυρόλιθος και ο χαλαζίας, προέρχονται από σκελετούς ακτινοζώων. Έχουν βρεθεί απολιθώματα των ακτινοζώων που χρονολογούνται από την Προκάμβριο Περίοδο (570.000.000 χρόνια πριν).

## Πηγές
* Εγκυκλοπαίδεια Πάπυρος-Larousse-Britannica

## Αναφορές


Κατηγορία:Πρωτόζωα
Ωραιόκαστρο (αποσαφήνιση)

Με την ονομασία **Ωραιόκαστρο** μπορεί να αναφέρονται:

## Οικισμοί
* Ωραιόκαστρο, προαστιακή πόλη της Θεσσαλονίκης και έδρα του ομώνυμου δήμου.
* Ωραιόκαστρο Ιωαννίνων, οικισμός του δήμου Πωγωνίου της περιφερειακής ενότητας Ιωαννίνων.

## Οχυρώσεις
* Ωραιόκαστρο Λήμνου ή *Ωριάς Λήμνου* και *Βριόκαστρο*, οχυρό της Λήμνου. 

## Παρώνυμα
* Δήμος Ωραιοκάστρου, δήμος της περιφέρειας Κεντρικής Μακεδονίας.
* Βουνό του Ωραιοκάστρου, εναλλακτική ονομασία του όρους Σιβρί.
* ΔΑΣ Ωραιοκάστρου, αθλητικό σωματείο πετοσφαίρισης.

Κατηγορία:Αποσαφηνίσεις ελληνικών τοπωνυμίων
Χάρυ Πούλος

Ο **Χάρυ Πούλος** είναι Πολιτικός Μηχανικός, Ομότιμος Καθηγητής Εδαφομηχανικής στο Πανεπιστήμιο του Σίδνευ και διεθνώς γνωστώς στον τομέα των θεμελιώσεων, ειδικά στις πασσαλοθεμελιώσεις.
## Νιογραφία
Γεννήθηκε στις 27 Απριλίου του 1940 στην Κατούμπα, της Αυστραλίας, είναι Αυστραλός υπήκοος με ελληνική καταγωγή. Οι γονείς του, Γιώργος Πούλος (Τζωρτζόπουλος) και Ελένη Ζαντιώτη έφτασαν στην Κατούμπα το 1939 από το χωριό Καραβάς που βρίσκεται στο νησί Κύθηρα  . Σπούδασε Πολιτικός Μηχανικός στο Πανεπιστήμιο του Σίδνευ και αποφοίτησε με άριστα το 1961. Ακολούθως, εργάστηκε στο εν λόγω πανεπιστήμιο ως ερευνητής, δουλειά η οποία οδήγησε στην εκπόνηση της διδακτορικής του διατριβής στο αντικείμενο της Εδαφομηχανικής το 1965. Μετά έμεινε στο ίδιο ίδρυμα ως ακαδημαϊκός στο οποίο πήρε την έδρα της Πολιτικής Μηχανικής το 1982.
## Αναφορές

## Δείτε επίσης
*Οικοσελίδα του Καθηγητού στο Πανεπιστήμιο του Σίδνευ
*Βιογραφία από την σελίδα των Αυστραλών Μηχανικών 
*Βιογραφία

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πολιτικοί μηχανικοί
Κατηγορία:Έλληνες μηχανικοί
Motörhead (άλμπουμ)

Το **Motörhead** είναι το πρώτο άλμπουμ του ομώνυμου βρετανικού χέβι μέταλ συγκροτήματος, το οποίο κυκλοφόρησε σε μορφή βινυλίου τον Αύγουστο του 1977 μέσω της δισκογραφικής εταιρείας "Chiswick Records" και επανεκδόθηκε σε μορφή CD το 1991 από τη "Roadrunner", με πέντε επιπλέον τραγούδια.

## Ιστορία του δίσκου
Οι Motörhead αποφάσισαν να δώσουν την τελευταία τους συναυλία τον Απρίλιο του 1977, αφού ο κιθαρίστας Έντι "Fast" Κλαρκ και ο ντράμερ Φιλ "Philthy Animal" Τέιλορ εξέφρασαν την επιθυμία τους να αποχωρήσουν, θεωρώντας ότι το συγκρότημα δεν θα κατάφερνε να γνωρίσει επιτυχία. Η συναυλία δόθηκε την 1 Απριλίου στο κλαμπ "Marquee" του Λονδίνου, αλλά το συγκρότημα είχε άλλη μία ευκαιρία αφού ο διευθυντής της "Chiswick" Τεντ Κάρολ, ο οποίος παραβρέθηκε στη συγκεκριμένη εμφάνιση τους, τους προσέφερε δύο ημέρες στα στούντιο της εταιρείας για να ηχογραφήσουν ένα τραγούδι, με σκοπό να το κυκλοφορήσει σε μορφή σινγκλ.
Σε εκείνο το διήμερο, οι Motörhead ηχογράφησαν δεκατρία τραγούδια, οκτώ εκ των οποίων αποτέλεσαν το πρώτο άλμπουμ του συγκροτήματος. Οι όποιες αμφιβολίες για την ύπαρξη τους διαλύθηκαν μετά την είσοδο του δίσκου στα βρετανικά τσαρτ, όπου ανέβηκε στο # 43, παραμένοντας στη λίστα με τα πρώτα 75 άλμπουμ για πέντε εβδομάδες. Η επιτυχία αυτή, η οποία ήλθε εν μέσω της εποχής που μεσουρανούσε το πανκ ροκ μουσικό κίνημα, οδήγησε την εταιρεία να ανανεώσει το συμβόλαιο των Motörhead.
Ο Lemmy είχε γράψει το ομώνυμο κομμάτι και το "*Lost Johnny*" με το προηγούμενο συγκρότημα του, τους Hawkwind, σε μία πιο ψυχεδελική, space rock εκτέλεση, σε σύγκριση με την εκτέλεση των Motörhead, η οποία παρουσίαζε ένα πιο ευθύ χαρντ ροκ στυλ. Το τραγούδι αυτό αποτέλεσε και το σινγκλ του δίσκου, με το "*City Kids*" στη δεύτερη του πλευρά, χωρίς να γνωρίσει επιτυχία στην αρχική του έκδοση, αλλά τέσσερα χρόνια αργότερα, όταν μία ζωντανά ηχογραφημένη εκτέλεση του ανέβηκε στο βρετανικό Top-10. Τα τέσσερα υπόλοιπα τραγούδια τα οποία ηχογραφήθηκαν αλλά δεν συμπεριλήφθηκαν στο δίσκο, κυκλοφόρησαν στο ΕΡ "*[[Beer Drinkers and Hell Raisers]]*", το Νοέμβριο του 1980.

## Τραγούδια
1. **Motörhead** *(Kilmister)* - 3:13
2. **Vibrator** *(Wallis, Brown)* - 3:39
3. **Lost Johnny** *(Kilmister, Farren)* - 4:15
4. **Iron Horse / Born to Lose** *(Taylor, Brown, Lawrence)* - 5:21
5. **White Line Fever** *(Kilmister, Clarke, Taylor)* - 2:38
6. **Keep Us on the Road** *(Kilmister, Clarke, Taylor, Farren)* - 5:57
7. **The Watcher** *(Kilmister)* - 4:30
8. **The Train Kept A-Rollin** *(Bradshaw, Kay, Mann)* - 3:19

## Θέσεις τσαρτ
***Motörhead*** *(άλμπουμ)*

***Επίσημη κυκλοφορία: [[12 Αυγούστου]] [[1977]]***

## Τα μέλη του συγκροτήματος
Το "*Motörhead*" ηχογραφήθηκε από τους εξής μουσικούς:
* Lemmy - μπάσο, φωνητικά
* Έντι "Fast" Κλαρκ - κιθάρα
* Φιλ "Philthy Animal" Τέιλορ - τύμπανα

## Πηγές
* *Motörhead* CD Booklet, 2001, Chiswick Records
* Allmusic review
* Sputnik Music review
* Βρετανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 1977
Καραβάς Κυθήρων

Το χωριό **Καραβάς** βρίσκεται στο νησί Κύθηρα στα Επτάνησα. Σύμφωνα με την απογραφή του 2021 έχει 128 μόνιμους κατοίκους.

## Γενικές πληροφορίες
Ως οικισμός αναφέρεται επίσημα, μετά την ένωση με την Ελλάδα (28 Μαΐου 1864), το 1866 στο ΦΕΚ 9Α - 28/01/1866 να προσαρτάται στον τότε δήμο Ποταμίων. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην ομώνυμη κοινότητα που υπάγεται στη δημοτική ενότητα Κυθήρων του δήμου Κυθήρων.

Η ιστορία λέει ότι κατοικήθηκε από Έλληνες Κύπριους οι οποίοι είχαν την καταγωγή τους από το χωριό Καραβάς στην Κερύνεια. Αυτό έγινε κατά την διάρκεια της Ελληνικής Επανάστασης όταν οι κάτοικοι της Κύπρου φοβήθηκαν τις σφαγές από τους Τούρκους.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


## Δείτε επίσης
* Καραβάς Κύπρου

## Εξωτερικοί σύνδεσμοι
* Καραβάς Κυθήρων
* https://visitkythera.com/el/in/karavas/ 

Κατηγορία:Χωριά των Κυθήρων
Κατηγορία:Δήμος Κυθήρων
Ανούραφις

Η **Ανούραφις** (***Anuraphis***) είναι γένος εντόμων, της οικογένειας Aphididae, της τάξης Ημίπτερα.
## Είδη

Το είδος ***Anuraphis maidi-radius*** προσβάλλει τις ρίζες του καλαμποκιού, ιδίως στις ΗΠΑ, και εξαρτάται από τα μυρμήγκια του είδους Lasius niger με τα οποία συμβιώνει. Τα μυρμήγκια αποθηκεύουν τα αυγά της Ανουραφίδας στις φωλιές τους κατα την διάρκεια του χειμώνα. Την άνοιξη οι νεαρές Ανουραφίδες οδηγούνται από τα μυρμήγκια, αρχικά στις ρίζες των αγριόχορτων, και στην συνέχεια μεταφέρονται στις ρίζες του καλαμποκιού. Το κέρδος των μυρμηγκιών από την συμβίωση είναι το γλυκό υγρό που εκκρίνουν οι Ανουραφίδες. Η καταπολέμηση στρέφεται κυρίως εναντίον των μυρμηγκιών.

Το είδος ***Anuraphis rosea*** προκαλεί ζημιές στα μήλα δημιουργώντας «αφιδόμηλα». Επίσης προκαλεί την περιέλιξη των φύλλων του δέντρου. Ο βιολογικός κύκλος απαιτεί και ένα άλλο φυτό-ξενιστή. Προσβάλλει επίσης αχλαδιές, βερικοκιές και σόρβους. Καταπολεμάται με εντομοκτόνα και περιορίζεται από τους φυσικούς εχθρούς της.

Κατηγορία:Αφιδίδες
Κατηγορία:Βλαβερά έντομα
Βόρεια Θράκη

thumbnail|Η Βόρεια Θράκη είναι το τμήμα της Θράκης εντός της σημερινής Βουλγαρίας.
Η **Βόρεια Θράκη** (βουλγαρικά *Северна Тракия*, τουρκικά *Kuzey Trakya*), επίσης γνωστή ως μέρος της σημερινής Βουλγαρίας σαν **Βουλγαρική Θράκη**, αποτελεί το βόρειο και μεγαλύτερο τμήμα της ιστορικής περιοχής της Θράκης. Βρίσκεται στη νότια Βουλγαρία και περιλαμβάνει την περιοχή νότια του Αίμου και ανατολικά του ποταμού Νέστου, συνορεύοντας με την Ελλάδα και την Τουρκία στον νότο και τη Μαύρη Θάλασσα στα ανατολικά. Περιλαμβάνει τον Αντίαιμο, την Άνω Θρακική Πεδιάδα και το 90% της Ροδόπης. Το κλίμα κυμαίνεται από ηπειρωτικό έως μεταβατικό ηπειρωτικό και ορεινό. Η υψηλότερη θερμοκρασία που καταγράφηκε στη Βουλγαρία σημειώθηκε εδώ: ήταν 45,2 °C στο Σάντοβο το 1916. Οι κύριοι ποταμοί της περιοχής είναι ο Έβρος και οι παραπόταμοί του. Σημαντικές ιστορικές ελληνικές πόλεις περιλαμβάνουν τη Φιλιππούπολη, τον Πύργο, την Ειρηνούπολη, τη Σήλυμνο, τη Διόσπολη, τη Στενήμαχο και τη Σευθόπολη. Η Βόρεια Θράκη έχει έκταση 42.073 τετρ. χιλιόμετρα.

Η Οθωμανική Αυτοκρατορία δημιούργησε την αυτόνομη επαρχία της Ανατολικής Ρωμυλίας στη Βόρεια Θράκη το 1878. Η περιοχή προσαρτήθηκε από το Πριγκιπάτο της Βουλγαρίας το 1885.

## Παραπομπές



Κατηγορία:Ιστορικές περιοχές της Βουλγαρίας
Βικιταξίδια

Τα **Βικιταξίδια** (Αγγλικά: Wikivoyage) είναι ένας ελεύθερος διαδικτυακός ταξιδιωτικός οδηγός, για ταξιδιωτικούς προορισμούς και θέματα ευρύτερου ταξιδιωτικού ενδιαφέροντος, ο οποίος συντάσσεται από εθελοντές. Το όνομα αποτελεί συνδυασμό της λέξης "Wiki" και "Ταξίδια".

Το εγχείρημα ξεκίνησε όταν συντάκτες της Γερμανικής και της Ιταλικής εκδοχής του Wikitravel αποφάσισαν τον Σεπτέμβριο του 2006 να μεταφέρουν τη δραστηριότητά τους και το μέχρι τότε υπάρχον περιεχόμενο του ιστότοπου σε ένα νέο ιστότοπο, σύμφωνα με την άδεια του ιστότοπου, μια διαδικασία που είναι γνωστή ως "forking". Ο ιστοχώρος που προέκυψε άρχισε να λειτουργεί ως "Wikivoyage" στις 10 Δεκέμβριου του 2006. Αποτελούσε ιδιοκτησία της γερμανικής ένωσης Wikivoyage e.V. η οποία διαχειριζόταν τον ιστότοπο. Το περιεχόμενο ήταν διαθέσιμο υπό την άδεια Creative Commons Attribution-ShareAlike.

Το 2012, έπειτα από μια μακρά περίοδο δυσαρέσκειας υπό τον τότε οικοδεσπότη της, η κοινότητα της αγγλόφωνης εκδοχής του Wikitravel επίσης αποφάσισε να μετακινήσει το εγχείρημά της. Το αγγλόφωνο Wikitravel συγχωνεύθηκε ξανά με το Wikivoyage υπό την ονομασία "Wikivoyage", και οι εκδοχές του Wikivoyage σε όλες τις γλώσσες μεταφέρθηκαν ώστε να λειτουργούν υπό το Ίδρυμα Wikimedia (Wikimedia Foundation (WMF)), έναν μη κερδοσκοπικό οργανισμό υπό τον οποίο λειτουργούν αρκετές από τις μεγαλύτερες διαδικτυακές κοινότητες που βασίζονται σε wiki, όπως η Βικιπαίδεια. Μετά από συμφωνίες μεταξύ των διαφόρων εμπλεκόμενων κοινοτήτων και του Ιδρύματος Wikimedia, ο ιστότοπος μεταφέρθηκε στους διακομιστές του WMF τον Δεκέμβριο του 2012 και το Wikivoyage (http://en.wikivoyage.org/) λειτούργησε επισήμως ξανά ως εγχείρημα του ιδρύματος Wikimedia στις 15 Ιανουαρίου του 2013, την ημέρα της 12ης επετείου λειτουργίας της Βικιπαίδειας  Η ελληνόφωνη εκδοχή των Βικιταξιδιών λειτουργεί από τις 19 Μαΐου 2013 στη διεύθυνση http://el.wikivoyage.org/.

## Σημειώσεις


## Παραπομπές


## Εξωτερικοί σύνδεσμοι

Κατηγορία:Έργα του Wikimedia
Υπολογιστικά μαθηματικά

Τα **υπολογιστικά μαθηματικά** περιλαμβάνουν τη μαθηματική έρευνα στους τομείς της επιστήμης υπολογιστών όπου διαδραματίζουν κεντρικό και ουσιαστικό ρόλο με έμφαση στους αλγόριθμους, τις αριθμητικές μεθόδους καθώς και τις συμβολικές μεθόδους. Ο υπολογισμός στην έρευνα αυτή έχει εξέχουσα θέση. Τα υπολογιστικά μαθηματικά αναδείχθηκαν ως ένα ξεχωριστό τμήμα των εφαρμοσμένων μαθηματικών από τις αρχές του 1950.

Τα υπολογιστικά μαθηματικά ενδιαφέρονται για τον σχεδιασμό αλγορίθμων για την επίλυση διαφόρων μαθηματικών προβλημάτων, όπως η παραγοντοποίηση ενός αριθμού, η λύση μίας εξίσωσης, ο πολλαπλασιασμός δύο πινάκων ή εύρεση της συντομότερης διαδρομής σε έναν γράφο.

Επίσης, υποπεδία των υπολογιστικών μαθηματικών ασχολούνται με την απόδειξη μαθηματικών θεωρημάτων με την χρήση υπολογιστών, όπως έγινε με το θεώρημα των τεσσάρων χρωμάτων.

## Πεδία των υπολογιστικών μαθηματικών
Τα υπολογιστικά μαθηματικά περιλαμβάνουν αρκετούς τομείς που ασχολούνται με υπολογιστικά προβλήματα σε τομείς των καθαρών μαθηματικών:
* Υπολογιστική τοπολογία, που ασχολείται με υπολογιστικά θέματα τοπολογίας
* Υπολογιστική θεωρία αριθμών, που ασχολείται με υπολογιστικά θέματα θεωρίας αριθμών, όπως η παραγοντοποίηση φυσικών αριθμών και ο έλεγχος πρώτων αριθμών.
* Υπολογιστική γεωμετρία, που ασχολείται με τον σχεδιασμό και την ανάλυση αλγορίθμων για γεωμετρικά προβλήματα.
* Υπολογιστική άλγεβρα, που ασχολείται με υπολογιστικά θέματα της άλγεβρα, όπως οι αποδοτικές πράξεις πινάκων.
* Αλγοριθμική θεωρία παιγνίων, που ασχολείται με την επίλυση αλγοριθμικών προβλημάτων στην θεωρία παιγνίων.
* Αριθμητική ανάλυση, που ασχολείται με υπολογιστικά θέματα της μαθηματικής ανάλυσης. 
* Υπολογιστική γλωσσολογία, τη χρήση των μαθηματικών και υπολογιστικών τεχνικών στις φυσικές γλώσσες, όπως η αυτόματη συντακτική ανάλυση μίας πρότασης.
* Υπολογιστική στατιστική, που ασχολείται με υπολογιστικά θέματα στατιστικής, όπως ο σχεδιασμός αποδοτικών εκτιμητών.

Επίσης, περιλαμβάνουν τομείς που ασχολούνται καθαρά με τον υπολογισμό:
* Θεωρία υπολογισιμότητας (και των τυπικων γλωσσών), που ασχολείται με τον ορισμό υπολογιστικών μοντέλων και την διατύπωση θεωρημάτων σχετικά με το ποια προβλήματα είναι επιλύσιμα σε αυτά τα μοντέλα και ποια όχι.
* Θεωρία υπολογισμού, που κατατάσσει τα υπολογιστικά προβλήματα με βάση το μοντέλο υπολογιστή που μπορεί να τα λύσει.
* Θεωρία πολυπλοκότητας, που ασχολείται με την ανάλυση του χρόνου και της μνήμης που χρειάζεται ένας αλγόριθμος.

## Δείτε επίσης
* Θεωρητική πληροφορική
* Εφαρμοσμένα μαθηματικά

## Παραπομπές


Κατηγορία:Εφαρμοσμένα μαθηματικά
Πριγκιπέσσα Ιζαμπώ

thumb|right|225px|Εξώφυλλο του βιβλίου της 20<sup>ής</sup> έκδοσης, 2009
Η ***Πριγκιπέσσα Ιζαμπώ*** είναι ένα μυθιστόρημα του Άγγελου Τερζάκη που αναφέρεται στη ζωή της Μεσαιωνικής Ελλάδας. Πρωτοδημοσιεύτηκε σε συνέχειες στην εφημερίδα *[[Η Καθημερινή]]* (από τις 7 Νοεμβρίου 1937 μέχρι το 1938). Η οριστική έκδοση (με πολλές αλλαγές) του 1945 σημείωσε μεγάλη εκδοτική επιτυχία. Μέχρι τις μέρες μας (2013) έχει εκδοθεί είκοσι φορές, επιβεβαιώνοντας ότι είναι ένα από τα δημοφιλέστερα συγγράμματα του συγγραφέα. Μεταφράστηκε αρχικά στα σουηδικά.

Στην *Πριγκηπέσσα Ιζαμπώ*, που ήταν το ιστορικό πρόσωπο Ισαβέλλα Α΄ της Αχαΐας των Βιλλ(ε)αρδουίνων, κεντρικό γεγονός αποτελεί η κατάληψη του φραγκικού κάστρου της Καλαμάτας το 1293 από Έλληνες και Σλάβους χωρικούς, με ιστορικό πλαίσιο την πολυτάραχη επoχή της Φραγκοκρατίας. Ο Τερζάκης συνθέτει ένα χρονικό ηρωισμού και αγάπης. Είναι το πιο παραδοσιακό στην κατασκευή του κείμενο του Τερζάκη, ενδεχομένως το πιο εύκολα αναγνώσιμο και εύληπτο, παρότι ογκώδες (564 σελίδες): το βάρος της αφήγησης κλίνει σαφώς προς τη δράση, το μυστήριο και την περιπέτεια.

Το έργο αποτελείται από τρία μέρη και πενήντα δύο κεφάλαια.

## Παραπομπές


Πριγκιπεσσα Ιζαμπω
Π
Κατηγορία:Φραγκοκρατία
Μουρσίλις Γ΄

Ο **Μουρσίλις Γ΄** (1272 - 1265 π.Χ.) ήταν ο μεγαλύτερος γιος και διάδοχος του Βασιλιά των Χετταίων Μουβατάλις Β΄. Όταν έγινε βασιλιάς, μετέφερε αμέσως την πρωτεύουσα από την Ταρχουντάσσα στη Χαττούσα. Οι Ασσύριοι κυρίευσαν την Ανιγαλβάτ εξασθενώντας τις δυνάμεις τους. Τον έβδομο χρόνο της βασιλείας του κυρίευσε δύο κάστρα που ανήκαν στις δυνάμεις του θείου του Χατουσίλις, επειδή υποπτευόταν ότι ο θείος του ήθελε να του πάρει τον θρόνο. Ο Χατουσίλις συγκέντρωσε αμέσως όλες τις συμμαχικές του δυνάμεις, ακόμα και ξένους συμμάχους των Χιττιτών, που τους βρήκε στα αρχεία της μάχης του Καντές, νίκησε εύκολα και ανέτρεψε τον ανιψιό του από τον θρόνο. Ο Μουρσίλις δραπέτευσε στην Αίγυπτο, ενώ λίγο αργότερα ο Χατουσίλις κατηγόρησε τον φαραώ Ραμσή Β΄ ότι συνεργεί με τον ανιψιό του να του ξαναπάρει τον θρόνο. Έτσι κινδύνευσε να τιναχθεί στον αέρα η ειρήνη μετά την μάχη του Καντές και να ξεσπάσει νέος πόλεμος με την Αίγυπτο.

## Πηγές

* Bryce, Trevor. *The Kingdom of the Hittites*. Οξφόρδη: Oxford University Press, 2005.

## Εξωτερικοί σύνδεσμοι

*Βασιλεία του Μουρσίλις Γ΄

Κατηγορία:Χετταίοι
Κατηγορία:Βασιλείς των Χετταίων
Τουδαλίγιας Δ΄

μικρογραφία|Τουδαλίγιας Δ΄ seal
Ο **Τουδαλίγιας Δ΄** ήταν Βασιλιάς των Χετταίων (1237 π.Χ.-1209 π.Χ.), γιος και διάδοχος του βασιλιά Χατουσίλι Γ΄. Γεννήθηκε στη Χαττούσα την εποχή που ήταν κυβερνήτης της πόλης ο πατέρας του και βασιλιάς των Χετταίων ο θείος του Μουβαταλίς Β΄, ο οποίος, μετά τη μεταφορά της πρωτεύουσας, άφησε στη Χαττούσα τον αδελφό του κυβερνήτη μετά την επιδρομή των Κάσκα. Είχε πολύ καλές σχέσεις με τον πρώτο ξάδελφο του Κουρούντα, ο οποίος είχε υποστηρίξει τον θείο του Χατουσίλι Γ΄ σε βάρος του ίδιου του αδελφού του 
Μουρσιλίς Γ΄. Αναγκάστηκε από τον πατέρα του να υπογράψει συνθήκη την Ούλμι-Τεσσούπ με την οποία ήταν υποχρεωμένος να βοηθά όταν χρειαστεί τον ξάδελφο του, αναγνωρίζοντας την εξουσία του στην πόλη της Ταραντάσσας. Ο Τουδαλίγιας Δ΄ αναγκάστηκε να κατασκευάσει 13 φράγματα για να αντιμετωπίσει την εκτεταμένη ξηρασία της εποχής του, πολλά εκ των οποίων σώζονται και σήμερα. Ήρθε σε σύγκρουση με τους Ασσυρίους, γι' αυτό αναγκάστηκε να υπογράψει εμπορική συνθήκη με το αδελφικό βασίλειο των Αμορριτών, για να πετύχει τον οικονομικό τους αποκλεισμό. Η συνθήκη είχε προβλέψει και απαγόρευση του εμπορίου ανάμεσα σε Ασσυρίους και Αχιγιάβα. Την ίδια περίπου χρονιά στη **μάχη της Νιρίγιας** (1230 π.Χ.) ο στρατός του γνώρισε καταστρεπτική ήττα από τους Ασσυρίους του Τικουλτί Νινουρτά Α΄.
Οι δύο γιοι του Αρνουβάντας Γ΄ και Σουπιλουλιούμας Β΄ ήταν οι τελευταίοι βασιλείς των Χετταίων.

## Πηγές

*Bryce, Trevor. *The Kingdom of the Hittites*. Οξφόρδη: Oxford University Press, 2005.

## Εξωτερικοί σύνδεσμοι
*
*Βασιλεία του Τουδαλίγια Δ΄

Κατηγορία:Χετταίοι
Κατηγορία:Βασιλείς των Χετταίων